

ประกาศเทศบาลตำบลเขาย้อย

เรื่อง ขอความร่วมมือในการสำรวจข้อมูลภาคสนามเกี่ยวกับที่ดินและสิ่งปลูกสร้าง

-----------------------------

 ตามที่มีการออกพระราชบัญญัติภาษีที่ดินและสิ่งปลูกสร้าง พ.ศ. ๒๕๖๒ และยกเลิก พระราชบัญญัติภาษีโรงเรือนและที่ดิน พ.ศ. ๒๔๗๕ พระราชบัญญัติภาษีบำรุงท้องที่ พ.ศ. ๒๕๐๘ นั้น

 ตามพระราชบัญญัติภาษีที่ดินและสิ่งปลูกสร้าง พ.ศ. ๒๕๖๒ ให้เทศบาลตำบลเขาย้อยแต่งตั้ง พนักงานสำรวจเพื่อออกสำรวจที่ดินและสิ่งปลูกสร้างภายในเขตเทศบาลตำบลเขาย้อย ในส่วนที่เกี่ยวข้องกับประเภท จำนวน ขนาดของที่ดินและสิ่งปลูกสร้าง การใช้ประโยชน์ในที่ดินและสิ่งปลูกสร้าง และรายละเอียดอื่นที่จำเป็นแก่การประเมินภาษี ดังนั้น ฝ่ายพัฒนารายได้ จะดำเนินการออกสำรวจข้อมูลที่ดินและสิ่งปลูกสร้างในเขตเทศบาลตำบลเขาย้อย เพื่อที่จะได้นำมาเป็นข้อมูลในการจัดเก็บภาษีที่ดินและสิ่งปลูกสร้าง ตามพระราชบัญญัติภาษีที่ดินและสิ่งปลูกสร้าง พ.ศ. ๒๕๖๒ และเพื่อใช้เป็นฐานข้อมูลในการชำระภาษีประจำปี ๒๕๖4 ในระหว่างเดือนตุลาคม – ธันวาคม ๒๕๖3

 จึงขอแจ้งมายังท่านซึ่งเป็นเจ้าของที่ดินและสิ่งปลูกสร้างที่อยู่ภายในเขตเทศบาลตำบลเขาย้อย โปรดให้ความร่วมมือแก่เจ้าหน้าที่ในการให้ข้อมูลเกี่ยวกับกรรมสิทธิ์ในที่ดิน การใช้ประโยชน์ของอาคารหรือ สิ่งปลูกสร้าง หากมีข้อสงสัยสอบถามรายละเอียดเพิ่มเติมได้ที่ ฝ่ายพัฒนารายได้ กองคลัง โทรศัพท์๐๓๒-๕๖๑-๓๒๕ ในวันและเวลาราชการ

 ประกาศ ณ วันที่ 6 พฤษภาคม 2563



 (นางอรอนงค์ ศิริชัย)

 นายกเทศมนตรีตำบลเขาย้อย